قطرده کئچیریلن دونیا شامپیوناتی‌نین غالیبی معینلشیب.
فینالدا فرانسا ییغماسینی مغلوب ائدن آرژانتین میللی‌سی اوچ قات دونیا شامپیونو اولوب.
حسابی 23-جو دقیقه‌ده گونئی امریکا تمثیلچی‌سی آچیب. پنالتی‌دن فرق‌لنن لیونل مسی تیمینی اؤنه چیخاریب. 36-جی دقیقه‌ده دی ماریا 2-جی توپو آوروپا‌لی‌لارین قاپی‌سیندان کئچیریب. ایلک حیسه "تانقوچولار"ین 2:0 حساب‌لی اوستون‌لوگو ایله باشا چاتیب.
80-جی دقیقه‌ده کیلیان امباپه پنالتینی دقیق یئرینه یئتیرمکله بوراخیلان گل ‌لاردان بیری‌نین عوضینی چیخیب. 24 یاش‌لی هوجومچو جمعی 2 دقیقه سونرا تارازلیغی برپا ائدیب. گؤروشون اساس واختیندا غالیب معینلشمدیگیندن علاوه واخت اوینانیلیب.
109-جو دقیقه‌ده مسی اؤزونون ایکینجی، تیمی‌نین ایسه اوچونجو گل‌ونو ووروب. لاکین مغلوبیتله باریشمایان "خوروزلار" 108-جی دقیقه‌ده حسابی یئنی‌دن برابرلشدیریب‌لر. امباپه 11 مترلیک جریمه ضربه‌سیندن هت تریکینی رسمیلشدیریب.
ماتچین علاوه واختیندا دا تارازلیق پوزولمادیغیندان پنالتی‌لر سریسیندن ایستیفاده ائدیلیب. بورادا داها دقیق اوینایان (4:2) آرژانتین میللی‌سی دونیا شامپیوناتی-2022-نین غالیبی اولوب.
قئید ائدک کی، گونئی امریکا تمثیلچی‌سی داها اول 1978 و 1986-جی ایللرده دونیا کاپینی قازانیب.
